Ramona Gabor, sora celebrului model Monica Gabor, s-a mutat în urmă cu mai mulți ani din România și în prezent locuiește în Dubai.
Frumoasa brunetă știe să își pună în valoare formele și trăsăturile cu care a fost înzestrată, lucrând ca model în Dubai.
Ramona Gabor are propria ei afacere
Ramona nu s-a mulțumit cu atât, deși câștigă sume fumoase din modelling. Cu toate acestea, bruneta și-a dorit și propria ei afacere. Astfel, ea a decis să îți lanseze propria linie de parfumuri de lux.
Parfumurile sale au un preț accesibil, contrar așteptărilor.
Frumosul model în vârstă de 35 ani s-a mutat în Emiratele Arabe Unite înainte să împlinisească vârsta de 20 ani. Acolo ea început o viață nouă și nu își mai dorește să se întoarcă în România.
Ea pozează acum pentru branduri celebre și are multe contracte de imagine, participând la defilări de modă și la diverse evenimente mondene.
Noua linie de parfumuri pe care o are îi poartă numele, iar Ramona se mândrește cu afacerea ei. Bruneta focoasă a început să își promoveze brandul pe pagina ei de Instagram, profitând de faptul că are foarte mulți urmăritori.
Un parfum de 50 ml costă în jur de 100 euro, iar cel de 100 ml are un preț de 179 euro.
În trecut, fiind pasionată de bijuterii și pietre scumpe, Ramona Gabor a făcut și cursuri de gemologie, unde a învățat totul despre diamante. Cu toate acestea, modelul nu și-a deschis o afacere în acest domeniu.
"Am făcut în Dubai un curs de gemologie pentru studiul diamantelor, așa că acum pot să spun că sunt expertă în diamante. Pot să mă uit la orice diamant și pot să îl calculez, să îți spun ce carataj are, incluziunile, valoarea lui.
M-a costat 7.500 de dolari, a durat șapte săptămâni și am învățat lucruri foarte interesante. De la formarea diamantului, până la șlefuirea lui, la fiecare unghi, culoare, claritate, formă. Am făcut această școală pentru că voiam să fac trading cu diamante.
În Dubai, acest business este destul de comun, pentru că Africa, cel mai mare producător de diamante, este destul de aproape de noi", a declarat sora Monicăi Gabor.
Viața de model a Ramonei Gabor
Vedeta se bucură de un succes real la cei 35 ani ai săi, având un trup de invidiat și o frumusețe aparte, dorită pentru contracte valoroase de diferite branduri.
Pentru a arăta mereu exemplar și pentru a se menține în formă, Ramona trebuie să facă multe eforturi, în special când vine vorba de alimentația ei.
"Am grijă la ce fel de mâncare ajunge în corpul meu. De cele mai multe ori mănânc la prânz foarte mult, cam pe la 3-4 PM, și seara mănânc doar fructe. Evit zahărul și carbohidrații (pâine, paste, pizza, fast-food). Beau multă apă caldă cu lămâie, turmeric și piper Cayenne. Cel mai important este să îți iubești corpul așa cum este și, cu cât îl iubești mai mult, cu atât vei dori să îl hrănești doar cu mâncare sănătoasă, care să aducă beneficii organismului tău", a răspuns Ramona Gabor.